পাকিস্তানের এস্টাবলিশমেন্ট বা ক্ষমতাধর প্রতিষ্ঠানের সাথে সংঘর্ষে জড়ানোর কারণে পিএমএল-এন কে ক্ষমতা থেকে বিদায় নিতে হয়েছে। এস্টাবলিশমেন্ট সুকৌশলে বিকল্প হিসাবে ইমরান খানকে তুলে ধরেছে। তদানীন্তন সেনাপ্রধান জেনারেল আশফাক পারভেজ কিয়ানির (২০০৭-২০১৩) যখন আফগানিস্তানে মার্কিন যুক্তরাষ্ট্রের সিদ্ধান্ত নিয়ে মতপার্থক্য হয় তখন তিনি পিটিআই এর সহযোগিতা ও সমর্থন নেন। আফগানিস্তানে পাকিস্তানের যুদ্ধকে “ভুল যুদ্ধ” বলে উল্লেখ করে আফগানিস্তানে মার্কিন নেতৃত্বাধীন জোটের গুরুত্বপূর্ণ সরবরাহ লাইন বন্ধ করার জন্য খানের দল তখন সাহায্য করেছে। ইমরান তালেবানদের কাছেও প্রিয় হয়ে উঠেছিলেন।তিনি পিএমএল-এন সরকারের সঙ্গে শান্তি আলোচনায় তাদের প্রতিনিধিরূপে নির্বাচিত হয়েছিলেন। তারা তখন পিকেতে তার নির্বাচনী প্রতিপক্ষকে নির্মুল করতে সাহায্য করেছিলেন বলেও উল্লেখ করা হয়।